section_heading: <center>23px Velika nagrada Emilia Romagne</center>
paragraph_text: U nastavak se krenulo startom iza sigurnosnog automobila. Kimi Räikkönen je prije samog starta izgubio dvije pozicije zbog izvrtanja. Sličnu je situaciju imao i Max Verstappen koji se zamalo izvrtio, ali je uspio ostati ispred Charlesa Leclerca koji je izgubio poziciju od Landa Norrisa. Yuki Tsunoda se izvrtio u Tamburellu i pao na 15. mjesto. U 38. krugu Sergio Pérez se izvrtio u zavoju Villeneuve i pao na 15. mjesto, a krug kasnije Lewis Hamilton je prestigao Lancea Strolla za šesto mjesto. Sljedeći na redu za Lewisa je bio Daniel Ricciardo kojeg je Britanac prestigao u 42. krugu, nakon čega je krenuo sustizati Carlosa Sainza kojega je prestigao u 50. krugu za četvrto mjesto. Hamilton se u 55. krugu probio na treće mjesto prestigavši Leclerca uz pomoć DRS-a, nakon što je Leclerc ostao bez DRS-a jer je izgubio priključak za Norrisom u McLarenu, pa ga je Hamilton bez problema prestigao uoči kočenja za drugi zavoj. Norris se dobro branio protiv Hamiltona nekoliko krugova, ali u 60. krugu Hamilton je ostao dovoljno blizu uoči izlaska na startno ciljni pravac i uz pomoć DRS-a ga uspio prestići s vanjske strane drugoga zavoja. U tom trenutku Hamilton je bio 20 sekundi iza Verstappena i odmah mu oteo najbrži krug utrke, dok je Sebastian Vettel morao odustati u 62. krugu zbog problema s mjenjačem.